Boris Johnson

Alexander Boris de Pfeffel Johnson (lahir 19 Jun 1964) ialah seorang wartawan dan ahli politik Britain yang berkhidmat sebagai Perdana Menteri United Kingdom dan Pemimpin Parti Konservatif dari 2019 hingga 2022. Beliau merupakan bekas Ahli Parlimen (MP) Henley (2001 hingga 2008), dan Uxbridge dan South Ruislip (2015 hingga 2023). Beliau juga merupakan Datuk Bandar London dari 2008 hingga 2016, serta  menjawat sebagai Setiausaha Luar Negeri United Kingdom dari 2016 hingga 2018.

Johnson mengumumkan peletakan jawatannya selaku Perdana Menteri United Kingdom pada 7 Julai 2022 di kemuncak kegawatan yang berlaku dalam kerajaan pimpinannya. Sungguhpun begitu, beliau kekal memegang jawatan tersebut sehingga persidangan Parti Konservatif pada bulan Oktober kemudian.

Awal kehidupan
Alexander Boris Johnson lahir pada 19 Jun 1964 di kawasan Upper East Side, Manhattan dalam Bandar Raya New York. Kedua-dua ibu bapanya merupakan warganegara Britain - ayahnya Stanley Johnson mempelajari ekonomi di Universiti Columbia manakala ibunya Charlotte Fawcett merupakan seorang pelukis dari keluarga cendekiawan berfahaman liberal; mereka berkahwin pada tahun 1963 sebelum berpindah ke Amerika Syairkat tidak lama kemudian.

Kelahiran beliau didaftarkan bersama pihak berkuasa tempatan serta Konsulat British, maka beliau memperoleh kedua-dua kewarganegaraan United Kingdom dan Amerika Syarikat secara automatiknya. Nama "Boris" merupakan nama tengahnya yang diberikan sempena seorang bangsa Rusia kenalan ibu bapa mereka.

Pendidikan
Beliau mendapat pendidikan di Kolej Eton, sekolah elit terkemuka berdekatan Windsor. Kemudian, beliau memperoleh biasiswa untuk meneruskan pendidikan di Kolej Balliol, salah satu kolej-kolej di bawah Universiti Oxford, dan memasuki fasa matrikulasi pada 1983. Beliau bergraduasi dari kolej tersebut dengan ijazah tahap kedua atasan.

Kerjaya kewartawanan
Johnson mendapat pekerjaan menulis dalam akhbar The Daily Telegraph hasil perkenalannya dengan Max Hastings ketika dalam pengajian di Universiti Oxford. Pada awal tahun 1989, Johnson dipindahkan ke biro akhbar Brussels melaporkan  perkembangan semasa dalam Suruhanjaya Eropah, dan kekal di sana sehingga tahun 1994. Penulisannya sangat mengkritik Presiden Suruhanjaya pada ketika itu, Jacques Delors. Banyak penulisannya sendiri disanggah atas dakwaan hujahan yang dibawa Johnson palsu serta berniat mahu memburukkan nama institusi tersebit Ada juga sesetengah pihak seperti Chris Patten yang melihat Johnson sebagai "salah satu pendokong utama kewartawanan palsu" ("one of the greatest exponents of fake journalism").

Johnson diberikan suatu kolum utama dalam majalah berita The Spectator yang sering dilihat dikarang dengan cincai. Beliau turut menulis mengenai permotoran dalah majalah GQ pada tahun 1999. Pada ketika ini beliau mula menjadi tidak disenangi kerana sikap buruknya terhadap rakan sekerjanya: para rakan sekerjanya di GQ serik dengan saman parkir yang sering diraih Johnson dalam pengujian kereta mereka manakala pihak redaksi terbitan The Telegraph dan The Spectator terbeban dengan perangainya yang sering lewat menghantar penulisannya serta sikapnya yang panas baran.

Johnson mula dikenali orang ramai apabila beliau dibawa masuk dalam suatu episod panel komedi Have I Got News for You pada April 1998. Penampilannya yang dilihat menghiburkan dan santai sangat disukai sehingga beliau diundang beberapa kali lagi malah sebagai seorang pengacara undangan. Beliau turut diundang sebagai tetamu dalam beberapa program siri TV lain seperti Top Gear, Parkinson, Breakfast with Frost dan Question Time.

Kerjaya politik

Sebagai Datuk Bandar London
Pada bulan Mac 2007, Johnson menyatakan hasrat bertanding menjawat kerusi Datuk Bandar London pada pilihan raya yang diadakan tahun tersebut. Ramai rakan separti lebih kehendaki Nick Boles. Namun, Boles menarik diri tidak lama kemudian. Johnson tidak sahaja mula mendapat sokongan David Cameron, malah juga  London Evening Standard, salah satu akhbar utama kota raya tersebut. Beliau mengumumkan diri secara rasmi bertanding sebagai calon pada bulan Julai, beliau menjadi calon Konservatif setleha meraih 79% undian pusingan pertama se-London pada bulan September. Johnson mengalahkan Ken Livingstone dengan 43.2% undian, melebihi undian Livingstone sebanyak 37% dengan pilihan pertama sebelum meneruskan lagi melalui undian pilihan kedua dengan 53.2% undian, lebih daripada undian kepada Livingstone yang meraih 46.8% undian.

London mendapat kejayaan dalam pembidaan Sukan Olimpik Musim Panas 2012 ketika Ken Livingstone berperanan sebagai Datuk Bandar pada 2005. Johnson berperanan sebagai pengerusi bersama sebuah jabatan Olimpik yang memerhatikan urusan sukan ini.

Sebagai Perdana Menteri

Pilihan raya umum 2019

Pada Oktober 2019, parlimen dibubarkan dan pilihan raya dilakukan pada 12 Disember. Pilihan raya itu menyebelahi pihak Parti Konservatif sebagai majoriti terbesar mereka sejak 1987 dengan majoriti 80 kerusi.

COVID-19
Pandemik COVID-19 muncul sebagai krisis yang serius dalam beberapa bulan pertama Johnson memperoleh majoriti selepas pilihan raya tahun 2019. Pada 23 Mac 2020 beliau mengeluarkan perintah "tinggal di rumah" di seluruh UK, memerintahkan orang ramai untuk tidak meninggalkan rumah mereka kecuali atas beberapa tujuan terhad. 

Pada 27 Mac, Johnson mengumumkan sendiri bahawa beliau telah diuji positif COVID-19. Pada minggu berikutnya, beliau dipindahkan ke wad unit rawatan rapi di Hospital St Thomas, London berikutan penunjukan simptomnya yang berterusan. Pada malam pertama beliau di wad, beliau dikatakan berada dalam keadaan stabil tanpa memerlukan bantuan pernafasan, dan beliau dipindahkan ke wad biasa pada 9 April. Beliau dikeluarkan dari hospital pada 12 April.Sementara itu, Setiausaha Luar Dominic Raab memangku jawatan Perdana Menteri ketika tahap kesihatan Boris dilihat tidak berkesudahan.

Rujukan

Petikan

Buku

Pautan luar
 Arkib kolum tulisan beliau di akhbar The Telegraph 
 

Perdana Menteri United Kingdom
Pemimpin Parti Konservatif (UK)
Ahli politik Parti Konservatif (UK)
Penulis United Kingdom
Setiausaha Ehwal Luar Negeri dan Komanwel United Kingdom
Datuk Bandar London
Ahli politik British
Anglikan Inggeris